ബൈഡനുമായുള്ള ആദ്യ കൂടിക്കാഴ്ച 24ന്: പ്രധാനമന്ത്രിയുടെ അമേരിക്കന് സന്ദര്ശനത്തിന് ഇന്ന് തുടക്കം ന്യൂഡല്ഹി: പ്രധാനമന്ത്രി നരേന്ദ്രമോദിയുടെ മൂന്ന് ദിവസത്തെ അമേരിക്കന് സന്ദര്ശനത്തിന് ഇന്ന് തുടക്കം. ജോ ബൈഡന്റെ നേതൃത്വത്തിലുള്ള പുതിയ ഭരണകൂടം അധികാരത്തിലേറിയതിന് ശേഷമുള്ള പ്രധാനമന്ത്രിയുടെ ആദ്യ അമേരിക്കന് സന്ദര്ശനമാണിത്. അമേരിക്കന് പ്രസിഡന്റ് ജോ ബൈഡന്, വൈസ് പ്രസിഡന്റ് കമല ഹാരിസ് എന്നിവരുമായി നരേന്ദ്ര മോദി കൂടിക്കാഴ്ച നടത്തും. സെപ്റ്റംബര് 24നാണ് ജോ ബൈഡന് നരേന്ദ്രമോദി കൂടിക്കാഴ്ച. ക്വാഡ് ഉച്ചകോടിയ്ക്ക് മുമ്ബായിരിക്കും കൂടിക്കാഴ്ച നടത്തുക. അഫ്ഗാനിസ്ഥാനിലെ സാഹചര്യവും, ആഗോള ഭീകരവാദവും പ്രധാന ചര്ച്ചയാകും. തുടര്ന്ന് വൈറ്റ് ഹൗസില് നടക്കുന്ന ക്വാഡ് ഉച്ചകോടിയിലും പ്രധാനമന്ത്രി പങ്കെടുക്കും. സെപ്റ്റംബര് 25ന് ഐക്യരാഷ്ട്ര സഭയുടെ 76ാം വാര്ഷിക പൊതുയോഗത്തെ അഭിസംബോധന ചെയ്ത് പ്രധാനമന്ത്രി സംസാരിക്കും. കഴിഞ്ഞ വര്ഷം വെര്ച്ച്വലായാണ് 75ാം സഭ സംഘടിപ്പിച്ചത്. Tags latest news international news Jo Biden narendra modi american visit shortlink